laion/Wikipedia-Exotic huggingface dataset:
রেডিং

রেডিং (ইংরেজি: Reading ) ইউরোপ মহাদেশের রাষ্ট্র, যুক্তরাজ্যের ইংল্যান্ডের দক্ষিণ-পূর্বভাগের ঐতিহাসিক বার্কশার কাউন্টির একটি শহর। এটি যুক্তরাজ্যের রাজধানী লন্ডন থেকে প্রায় ৬১ কিলোমিটার পশ্চিমে, টেমস নদী ও এর একটি উপনদী কেনেট নদীর সঙ্গমস্থলে অবস্থিত। সড়কপথে এটি এম৪ মহাসড়ক ও রেলপথে এটি গ্রেট ওয়েস্টার্ন মেইন লাইনের উপরে পড়েছে। রেডিং একটি ঐতিহাসিক কৃষিবাজার শহর। এখানকার চারা-পরিচর্যা ক্ষেত্র বা নার্সারিগুলি সুখ্যাত। এছাড়া এখানে বিস্কুট ও মদ চোলাইয়ের কারখানা আছে। এছাড়া মুদ্রণ, লোহাগলন, প্রকৌশল ও কম্পিউটার প্রযুক্তির ব্যবসাও উল্লেখ্য। ১৮৯২ সালে এখানে অক্সফোর্ড বিশ্ববিদ্যালয়ের সাথে সম্পর্কিত একটি মহাবিদ্যালয় প্রতিষ্ঠা করা হয়। ১৯২৬ সালে এটি স্বাধীন রেডিং বিশ্ববিদ্যালয়ে পরিণত হয়। এই বিশ্ববিদ্যালয়ে কৃষি, উদ্যানবিদ্যা ও দুগ্ধজাত দ্রব্য উৎপাদনের উপরে বিশেষ গবেষণা সম্পাদন করা হয়। এখানে প্রায় ১ লক্ষ ৬৩ হাজার অধিবাসী বাস করে। প্রতি বছর এখানে রেডিং ফেস্টিভাল নামক একটি সঙ্গীত উৎসবের আয়োজন করা হয়। "Resident Population Estimates by Ethnic Group (Percentages)" (XLS)। Office for National Statistics। সংগ্রহের তারিখ ১২ অক্টোবর ২০১১।
আরব্য কোবরা

আরবীয় কোবরা বা আরব্য কোবরা (নাজা আরাবিকা) এলাপিডে পরিবারের এক প্রজাতির বিষধর সাপ। প্রজাতিটি আরব উপদ্বীপের পাওয়া যায়। উপদ্বীপের মধ্যে কোবরা একটি উদ্বেগজনক কারণ এই অঞ্চলে মৃত্যুর হারের প্রধান কারণ হিসেবে এই কোবরা রয়েছে।[তথ্যসূত্র প্রয়োজন] ওমান, দক্ষিণ ও পশ্চিম সৌদি আরব এবং ইয়েমেনে আরবীয় কোবরা পাওয়া যায়। এর বৈজ্ঞানিক নাম Arabica শব্দটি থেকে এসেছে লাতিন হতে, যার অর্থ হল আরব। এই প্রজাতি, নাজা আরাবিকা দীর্ঘকাল ধরে মিশরীয় কোবরা (নাজা হজে) এর একটি উপ -প্রজাতি হিসাবে বিবেচিত ছিল, তবে শরীরের শৈলী ও জিনগত পার্থক্য একটি পৃথক প্রজাতি হিসাবে এর স্বীকৃতি দেয়। এন আরবিকা একটি অধরা প্রজাতি এবং বন্যে খুব কমই দেখা যায়। Trape, Jean-François; Chirio, Laurent (২০০৯)। "Phylogeography and systematic revision of the Egyptian cobra (Serpentes: Elapidae: Naja haje) species complex, with the description of a new species from West Africa" (পিডিএফ): 1–25। সংগ্রহের তারিখ ৯ ফেব্রুয়ারি ২০১২।  স্কোরটেকি জি (১৯৩২)। " রেতিলি দেলো ইয়েমেন "। মিলানো ৭১ : ৩৯-৪৯ এট্টি দেলা সোসিটিà ইটালিয়ানা ডি সায়েন্সিজ ন্যাচারালি ই দেল মিউজো সিভিকো ডি স্টোরিয়া ন্যাচুরলে। ( নাজা হাজে আরবিকা, নতুন উপ-প্রজাতি, পিপি) ৪৭–৪৯)। (ইতালিয় ভাষায়)
সরোজ বন্দ্যোপাধ্যায়

সরোজ বন্দ্যোপাধ্যায় (২ ফেব্রুয়ারি ১৯২৬ ― ৭ জুন ২০১৩) ছিলেন একজন বিশিষ্ট ভারতীয় বাঙালি কবি ও সাহিত্য সমালোচক। ১৯৫৬ সালে প্রথম বই প্রকাশিত হয়, ‘প্রিয় প্রসঙ্গ’। ‘বাংলা উপন্যাসের কালান্তর’ এবং ‘কবিতার কালান্তর’ তাঁর দুইটি বই বহু আলোচিত সৃষ্টি করে ও পাঠক সমাজে প্রভাব বিস্তার করে। এছাড়া ‘বিকিকিনির হাট’, ‘তিন তাসের খেলা’, ‘নীল রাখি’, ‘গোলাপ হয়ে উঠবে’ প্রভৃতি বই সমাদৃত। সংবাদদাতা, নিজস্ব। "সরোজ বন্দ্যোপাধ্যায়"। eisamay.indiatimes.com। সংগ্রহের তারিখ ২০২১-০৪-২১।
মুলুঙ্গু দালিটসা মালাউই

মুলুঙ্গু দালিটসা মালাউই (চিচেওয়া: Mulungu dalitsa Malaŵi; ইংরেজি: God Bless Malaŵi; বাংলা: ঈশ্বর মালাউইকে রক্ষা করুন) মালাউইর জাতীয় সঙ্গীত। গানটির কথা এবং সুর দিয়েছেন মাইকেল ফ্রেদরিক পাউল সাউক। এইটি একটি প্রতিযোগিতার ফলাফল হিসেবে ১৯৬৪ সালে অবলম্বন করা হয়েছিল। www.nationalanthems.info en.wikipedia.org MIDI version of anthem
কোবলম

কোবলম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগর থেকে ৪০ কিমি দক্ষিণে অবস্থিত এটি একটি মৎস আহরণের প্রধান গ্রাম। এটি ইস্ট কোস্ট রোডের ওপর মহাবলীপুরমের দিকে অবস্থিত। কর্ণাটের নবাব দ্বিতীয় মহম্মদ সাদাতুল্লা খানের সময়কালে কোবলম একটি বন্দর ছিল। ১৭৪৬ খ্রিস্টাব্দে নবাবের থেকে ফরাসিরা ও ১৭৫২ খ্রিস্টাব্দে ব্রিটিশরা এর দখল নেয়। ওলন্দাজরা ঔপনিবেশিক কালে এখানে ছোটখাটো একটি দুর্গ নির্মাণ করেন, বর্তমানে এটি তাজ ফিশারম্যান'স কোভ নামে একটি বেসরকারি বিলাসবহুল রিসর্টে পরিণত হয়েছে। একটি প্রাচীন ক্যাথলিক গির্জা ও একটি দরগাও এই লোকালয়ের অন্যতম ধর্মীয় আকর্ষণ। কোবলম সমুদ্র সৈকত ভারতের পূর্ব উপকূলে অবস্থিত গুটিকয়েক এমন সমুদ্রসৈকতের মধ্যে একটি যেখানে‌ উইন্ড সার্ফিং করার ব্যবস্থা রয়েছে। এখানে কয়াল ও নদীমুখ যা বছরে‌ প্রতি সময়ে প্লাবিত থাকে। ২০১১ খ্রিটাব্দে ভারতের জনগণনা অনুযায়ী কোবলমের মোট জনসংখ্যা ৮,১২৪ জন, যেখানে ৩,৯৮০ জন পুরুষ ও ৪,১৪৪ জন নারী৷ অর্থাৎ প্রতিহাজার পুরুষে ১০৪১ জন নারীর বাস৷ মোট পরিবার সংখ্যা ৩,৫২০ টি৷ ছয় বছর অনূর্ধ্ব শিশু সংখ্যা ১,০০৮, যা মোট জনসংখ্যার ১২.৪১ শতাংশ৷ কোবলমের মোট সাক্ষরতার হার ৮৩.২৬ শতাংশ, যেখানে পুরুষ সাক্ষরতার হার ৯০.২১ শতাংশ ও নারী সাক্ষরতার হার ৭৬.৭৩ শতাংশ৷ "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।  "Census of India 2011: Data from the 2011 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০১১-১১-০১।  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।  https://www.census2011.co.in/data/town/629570-kovalam-tamil-nadu.html
ওসমানি মসজিদ (গ্রিস)

ওসমানি মসজিদ (গ্রিক: Τζαμί Οσμανιγιέ, তুর্কি: Osmaniye Camii ), স্থানীয়ভাবে ফ্রাংগোমাচালা মসজিদ নামে পরিচিত (গ্রিক: Τζαμί του Φραγκομαχαλά, আক্ষ. 'ফ্রাঙ্কিশ কোয়ার্টারের মসজিদ') গ্রিসের খিয়স দ্বীপে অবস্থিত সর্বশেষ টিকে থাকা তিনটি মসজিদের মধ্যে একটি। মসজিদটি ১৮৯২ সালে নির্মিত, খিয়স শহরের পুরাতন দুর্গপ্রাকারের সীমার ভিতরে ফ্রাংগোমাচালা শহরতলির কন্সট্যান্টিনৈ মনোমাচো সড়কের পাশে অবস্থিত। এ শহরতলিতে একসময় তুর্কি সম্প্রদায়ের প্রধান বসতি ছিল। খিয়স শহর যখন তুর্কি দীপপুঞ্জ ভিলায়েতের রাজধানী ছিল, সেসময় অটোম্যান সম্রাট দ্বিতীয় আব্দুল হামিদের নির্দেশে ১৮৯১ সালে দ্বীপের অপর মসজিদ- হামিদিয়া মসজিদের সাথে যৌথভাবে এটির নির্মাণকাজ শুরু হয়েছিল। পরের বছর ১৮৯২ সালে নির্মাণকাজ শেষ হয়েছিল। মসজিদের সদর দরজার উপর মার্বেল শিলালিপিতে, স্থাপন ও নির্মাণসম্পন্নের তথ্য উল্লেখ করেছে। শিলালিপিটি তুর্কি শিল্পী ফাইজি কর্তৃক নির্মিত। নির্মাণশৈলীর দিক দিয়ে এটির সাথে হামিদিয়া মসজিদের মিল আছে। ১৯৮৩ সালের ২১ শে জানুয়ারি মসজিদটিকে আনুষ্ঠানিকভাবে গ্রীক সংস্কৃতি মন্ত্রণালয় দ্বারা দেশটির একটি সাংস্কৃতিক নিদর্শন হিসেবে লিপিবদ্ধ হয়। ফলস্বরূপ, গ্রীক সরকার ১৯৯৭ সালে মসজিদটি মেরামত ও সংস্কার করে এবং প্রদর্শনী এবং বিভিন্ন সাংস্কৃতিক অনুষ্ঠানের আয়োজনের জন্য উপলব্ধ করে। বর্তমানে মসজিদটিতে ইফোরেট রক্ষণাবেক্ষণ গবেষণা এবং বিভিন্ন শিক্ষামূলক কর্মসূচী পালনের জন্য ব্যবহৃত হয়। ওসমানি মসজিদটি ৮x১০ মিটার আয়তক্ষেত্রাকার জমির উপর নির্মিত, এটির মূল সালাত আদায়ের স্থানের আয়তন ৮x৮ বর্গ মিটার। এটির ছাদ-মেঝে, একটি খালি পোর্ট এবং পশ্চিম পাশে একটি গ্যালারী রয়েছে যা দিয়ে মিনারে গমন করা যায়। মিনারটি অষ্টভুজাকৃতির এবং মসজিদের উত্তর-পূর্ব কোণে অবস্থিত। এছাড়াও, এখানে একটি ঐতিহাসিক তুর্কি ভবন রয়েছে যা মিনারের সাথে যুক্ত এবং এটি মূলত মসজিদের বহিঃভবন যা তুরস্কের শাসনামলে সেবাকক্ষ ছিল। ওসমানী মসজিদটি একই সময়ে নির্মিত অপর তুর্কি মসজিদ- হামিদিয়া মসজিদ, যা এখনও টিকে আছে, এবং এটির সাথে সমরূপ স্থাপত্যশৈলীর বৈশিষ্ট্যপূর্ণ। উইকিমিডিয়া কমন্সে ওসমানি মসজিদ (গ্রিস) সংক্রান্ত মিডিয়া রয়েছে। সদর দরজার মার্বেল শিলালিপি মসজিদে অবস্থিত বাইজেন্টাইন জাদুঘরের নামফলক "Sakız - Osmaniye Camii"। Turkish Ministry of Foreign Affairs - Osmanlı İzleri (Ottoman Traces)। ১৯ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৬।  "Osmaniye Mosque Description"। Greek Ministry of Culture। ২৫ জুন ২০০৭ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৬।  প্রবেশদ্বার:  ইসলাম
মাখনলাল সেন

মাখনলাল সেন (১১ জানুয়ারি  ১৮৮১ – ১১ মে ১৯৬৫ ) ছিলেন ভারতের স্বাধীনতা সংগ্রামের অন্যতম বিপ্লবী, অনুশীলন সমিতির নেতা, সাংবাদিক ও সম্পাদক । তিনি  বিপ্লবী সাংবাদিকতার আদর্শ স্থাপন করেছেন।   মাখনলাল সেনের জন্ম বৃটিশ ভারতের অধুনা বাংলাদেশের চট্টগ্রামে পিতার কর্মস্থলে। পিতা গুরুনাথ সেন সেসময় অ্যাসিস্ট্যান্ট সার্জন ছিলেন সেখানে। পৈতৃক বাড়ি ছিল  মুন্সীগঞ্জ জেলার   টংগিবাড়ী উপজেলার  সোনারং য়ে । পড়াশোনা চট্টগ্রামেই। এম.এ.পড়ার সময় মাখনলাল  স্বদেশী আন্দোলন কালে বিপ্লবী দলে যোগ দিয়ে ঢাকা যান এবং অনুশীলন সমিতির নেতা পুলিনবিহারী দাস গ্রেফতার হবার পর তিনি সমিতির নেতা হন। ১৯১০ খ্রিস্টাব্দে তার নামে ঢাকা ষড়যন্ত্র মামলার গ্রেফতারী পরোয়ানা বের হলে তিনি আত্মগোপন করে কলকাতায় চলে আসেন। ১৯১৪ খ্রিস্টাব্দে   বর্ধমানে ও কাঁথিতে প্রবল বন্যা হলে তিনি বাঘা যতীনের সহায়তায় বন্যার্তদের সাহায্যে এগিয়ে যান। এই ব্যাপারে তৎকালীন বাংলা সরকারের সঙ্গে প্রচন্ড বিবাদ শুরু হয়। ১৯১৫ খ্রিস্টাব্দে ভারত রক্ষা আইন   রচিত হলে মাখনলাল চট্টগ্রামের টেকনাফ অঞ্চলে গ্রেফতার হন। ১৯২০ খ্রিস্টাব্দে মুক্তি পেয়ে কলকাতায় আসেন এবং কংগ্রেসের বিশেষ অধিবেশনে যোগ দেন। অধিবেশনে মহাত্মা গান্ধীর সমর্থনে এগিয়ে যান।  এরপর নাগপুর কংগ্রেসে অসহযোগ নীতি গৃহীত হলে ১৯২১ খ্রিস্টাব্দে তিনি কলকাতায় দেশবন্ধু চিত্তরঞ্জন দাশের অনুরোধে গৌড়ীয় সর্ববিদ্যায়তনের ভার গ্রহণ করেন। পূর্ববঙ্গের অধুনা বাংলাদেশের সোনারং ন্যাশনাল স্কুলের তিনি প্রতিষ্ঠাতা ছিলেন।  বিপ্লবীজীবনের বন্ধু সুরেশচন্দ্র মজুমদারের অনুরোধে তিনি ১৯৩০ খ্রিস্টাব্দের ১লা নভেম্বর আনন্দবাজার পত্রিকার সম্পাদক হন কিছুদিনের জন্য। ওই বছরের ১২ ই নভেম্বর রাউন্ড টেবিল কনফারেন্সের প্রতিবাদে কলকাতা পুলিশ কমিশনারের  আদেশ অমান্য করে মিছিলে নেতৃত্ব দিয়ে গ্রেপ্তার হন এবং ছয় মাসের কারাদণ্ড ভোগ করেন। ১৯৩৯ খ্রিস্টাব্দে আনন্দবাজার পত্রিকা ছেড়ে "জার্নালিস্ট কর্নার" নামে সাংবাদিক সংঘ প্রতিষ্ঠা করেন এবং ভারত নামে এক পত্রিকা প্রকাশ করেন। ১৯৪২ এর 'ভারত ছাড়ো' আন্দোলনের সময় তিনি "ভারত" পত্রিকা মারফত বিপ্লবী সাংবাদিকতার চূড়ান্ত আদর্শ স্থাপন করেন। পত্রিকাটি রাজরোষেও পড়ে এবং মাখনলাল আত্মগোপন করতে বাধ্য হন। কিছুদিনের মধ্যেই পুলিশ তাঁকে গ্রেপ্তার করে এবং তিনি ১৯৪৫ খ্রিস্টাব্দ পর্যন্ত অন্তরীণ থাকেন। মুক্তি পেয়ে পুনরায় "ভারত" পত্রিকা প্রকাশ করলেও তিনি দীর্ঘদিন চালাতে পারেননি। দেশ স্বাধীন হওয়ার পর মাখনলাল  কলকাতা বিশ্ববিদ্যালয়ের সাংবাদিকতা বিভাগে যুক্ত হয়েছিলেন।  মাখনলাল সেন ১৯৬৫ খ্রিস্টাব্দের ১১ই মে প্রয়াত হন।    সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৫৬৩, আইএসবিএন ৯৭৮-৮১-৭৯৫৫-১৩৫-৬
যশস্বিনী সিং দেসওয়াল

যশস্বিনী সিং দেশওয়াল একজন ভারতীয় মহিলা স্পোর্ট শ্যুটার। তিনি রিও ডি জেনিরোতে ২০১৯ আইএসএসএফ বিশ্বকাপে ১০ মিটার এয়ার পিস্তল বিভাগে স্বর্ণপদক জিতেছিলেন এবং ২০২০ গ্রীষ্মকালীন অলিম্পিকে ভারতের পক্ষে কোটা অর্জন করেছিলেন। যশস্বিনীর জন্ম ১৯৯৭ সালের ৩০শে মার্চ নতুন দিল্লিতে । তার বাবা এসএস দেশওয়াল একজন আইপিএস অফিসার যিনি ইন্দো-তিব্বত সীমান্ত পুলিশের মহাপরিচালক এবং মা সরোজ দেশওয়াল পাঁচকুলায় আয়কর প্রধান কমিশনার হিসাবে কর্মরত। ২০১৯ সালে, যশস্বিনী রিও ডি জেনিরোতে ২০১৯ আইএসএসএফ বিশ্বকাপে স্বর্ণপদক জিতেছিলেন এবং ভারতের জন্যে ২০২০ গ্রীষ্মকালীন অলিম্পিকের কোটা অর্জন করেন। চূড়ান্ত পর্বে তিনি প্রাক্তন অলিম্পিক এবং বিশ্ব চ্যাম্পিয়ন ওলেনা কোস্টেভিচকে পরাজিত করেছিলেন। "Yashaswini Singh DESWAL"। ISSF। সংগ্রহের তারিখ ১ সেপ্টেম্বর ২০১৯।  Sharma, Nitin (১ সেপ্টেম্বর ২০১৯)। "Panchkula shooter Yashaswini Singh Deswal grabs gold, Olympic quota"। The Indian Express। সংগ্রহের তারিখ ১ সেপ্টেম্বর ২০১৯।  "Yashaswini Deswal Shoots Down Gold, Secures 9th Olympic Quota For India"। NDTV। ১ সেপ্টেম্বর ২০১৯। সংগ্রহের তারিখ ১ সেপ্টেম্বর ২০১৯।
ইন্দেপেন্দেন্সা তোতাল

ইন্দেপেন্দেন্সা তোতাল (পর্তুগিজ: Independência total; বাংলা: সম্পূর্ণ স্বাধীনতা) সাঁউ তুমি ও প্রিন্সিপির জাতীয় সঙ্গীত। গানটির কথা দিয়েছেন আলদা নেভেস দা গ্রাসা দো ইস্পিরিত সান্তো এবং সুর দিয়েছেন মানুয়েল দোস সান্তোস বাহেতো দে সোউসা এ আমেইদা। এটি ১৯৭৫ সালে গৃহীত হয়। www.nationalanthems.info এমপি৩ সংস্করণ
সিয়োন

সিয়োন (হিব্রু ভাষায়: צִיּוֹן / 𐤑𐤉𐤅𐤍‎ Ṣîyōn, LXX Σιών; আরবি: صهيون, প্রতিবর্ণীকৃত: ṣahyūn) বা জায়োন হলো হিব্রু বাইবেলে উল্লিখিত একটি স্থানের নাম যা যিরূশালেম ও সমগ্র ইস্রায়েল দেশের সমার্থক হিসাবে ব্যবহৃত হয়। এই নামটি হিব্রু বাইবেলের ২ শমূয়েল (৫:৭) পুস্তকে পাওয়া যায়, এই পুস্তকটি খ্রীষ্টপূর্ব মধ্য ৬ষ্ঠ শতাব্দীর পূর্বে বা কাছাকাছি সময়ে রচিত হয়েছিল। এটি প্রকৃতপক্ষে যিরূশালেমের একটি নির্দিষ্ট পাহাড়কে (সিয়োন পর্বত) নির্দেশ করে যা মোরিয়া পর্বতের (মন্দির পর্বত) দক্ষিণদিকে অবস্থিত। সিয়োন (ṣiyôn) শব্দের ব্যুৎপত্তি অনিশ্চিত। পুরাতন নিয়মের শমূয়েলের পুস্তকে (২ শমূয়েল ৫:৭) দায়ূদ কর্তৃক জয় করা একটি যিবূষীয় দুর্গের নাম হিসাবে উল্লেখিত এই শব্দটির উৎস ইস্রায়েলীয়দের পূর্ববর্তী বলে মনে হয়। সেমেটিক হলে এটি ইব্রীয় শব্দমূল সিয়্যন ṣiyyôn (“প্রাসাদ”) বা ইব্রীয় সিয়্যা צִיָּה ṣiyya (“শুষ্ক ভূমি” বা “মরুভূমি”, যিরমিয় ৫১:৪৩) থেকে উদ্ভূত হতে পারে। হুরীয় শব্দ সেয়া šeya (“নদী” বা “স্রোত”)-এর সাথে একটি অসেমিটিক সম্পর্কের এবং একটি হিত্তীয় উৎসেরও পরামর্শ দেওয়া হয়েছে। শব্দটির ৎসিয়োন ציון (Tzion, তিবিরীয় উচ্চারণরীতি: Ṣiyyôn) রূপটি তানাখে ১০৮ বার এবং পদাশ্রিত নির্দেশক-সহ হাৎসিয়োন (HaTzion) রূপে একবার আবির্ভূত হয়। ৎসাদ সাধারণত ইংরেজি বাইবেল অনুবাদে z হিসাবে লিপ্যন্তরিত হয়, তাই বানান Tzion-এর পরিবর্তে Zion হয়। এই প্রচলটি স্পষ্টতই জার্মান লিখনবিধি থেকে উদ্ভূত, যেখানে z সবসময় t͡s রূপে উচ্চারিত হয়। Image published in Ost und West, Berlin, January 1902, 17-18. Sion is the spelling in the Vulgate, also adopted in modern French. Hebrew Academy 2006 convention for the romanization of Hebrew, Announcements of the Academy of the Hebrew Language ওয়েব্যাক মেশিনে আর্কাইভকৃত ২০১৩-১০-১৫ তারিখে Longman, Tremper; Enns, Peter (২০০৮)। Dictionary of the Old Testament: Wisdom, Poetry & Writings: A Compendium of Contemporary Biblical Scholarship। InterVarsity Press। পৃষ্ঠা 936। আইএসবিএন 978-0-8308-1783-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "Longmanp936" নামটি একাধিক বার সংজ্ঞায়িত করা হয়েছে Anderson, Arnold Albert (১৯৮১)। The book of Psalms। Wm. B. Eerdmans Publishing। আইএসবিএন 978-0-551-00846-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "Brileyp49" নামটি একাধিক বার সংজ্ঞায়িত করা হয়েছে Bromiley, Geoffrey W. (১৯৯৫)। The International Standard Bible Encyclopedia। Wm. B. Eerdmans Publishing। পৃষ্ঠা 1006। আইএসবিএন 978-0-8028-3782-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mendenhall, George (১৯৭৩)। The Tenth Generation: The Origins of the Biblical Tradition। The Johns Hopkins University Press। আইএসবিএন 0-8018-1654-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The Responsa Project: Version 13, Bar Ilan University, 2005 Kline, D.E., A Comprehensive Etymological Dictionary of the Hebrew Language for readers of English, Carta Jerusalem, University of Haifa, 1987, pp.XII-XIII Joseph Dixon, A general introduction to the Sacred Scriptures: in a series of dissertations, critical hermeneutical and historical, J. Murphy, 1853, p.132
গড সেইভ দ্য কিং

গড সেইভ দ্য কিং বিকল্প, গড সেইভ দ্য কুইন সেন্ট হেলেনার জাতীয় সঙ্গীত। এটি যুক্তরাজ্য এবং এর প্রাক্তন উপনিবেশসমূহের (বর্তমানে যেগুলো স্বাধীন সার্বভৌম রাষ্ট্র) সমন্বয়ে গঠিত মৈত্রীজোটের জাতীয় সঙ্গীত। en.wikipedia.org Official Royal webpage on the anthem Department of Canadian Heritage - Royal anthem page God Save Great George our King: - article discussing different versions of the lyrics Le 'God save the king' à Saint-Cyr Himnuszok - The Himnuszok website has a vocal version of the first three verses of "God Save the Queen". (Hungarian)
শাহ রুকুন উদ্দিন

শাহ রুকুন উদ্দিন (আরবি: سيد شاه ركن الدين) ছিলেন সিলেট অঞ্চলের চতুর্দশ শতাব্দীর মুসলিম সুফি। রাজনগরে ইসলাম প্রচার ও মুসলিম শাসন প্রতিষ্ঠায় শাহ মালুম বিশেষভাবে জড়িত। ১৩১৫ সালে তিনি শাহ কামাল কাহাফার সাথে যোগ দেন এবং শাহ জালালের সাথে সাক্ষাত করতে তার পিতা খাজা বুরহানউদ্দিন কেতনের সাথে পুনরায় মিলনের জন্য সিলেট অঞ্চলে বেড়াতে গিয়েছিলেন। শাহ রুকনউদ্দিন ১৩ শতাব্দীতে বাগদাদে জন্মগ্রহণ করেছিলেন। তিনি তার বাবা সৈয়দ আলাউদ্দিনের সাথে যোগ দেন, যিনি শাহ জালালের সাথে এক দশক আগে সিলেটে এসেছিলেন। রুকনউদ্দিন তার ভাই সৈয়দ বাহাউদ্দিন, শাহ তাজউদ্দীন এবং সৈয়দ শামসুদ্দিন সহ তার মামা শাহ কামাল কাহাফার সাথে শাহ জালালের সাথে দেখা করার জন্য এবং তার পিতা খাজা বুরহানউদ্দিন কেতনের সাথে পুনরায় মিলিত হওয়ার জন্য ১৩১২ খ্রিস্টাব্দে তারা সিলেটে পৌঁছে এবং দরগাহ মহল্লায় শাহ জালালের অনুসারী হিসাবে কিছুটা সময় কাটিয়েছিল। তিনি কীভাবে এবং কোন বছর মারা গেছেন তা স্পষ্ট নয়, তবে তাকে রাজনগর উপজেলার কুলাউড়া রোডের (এন ২০৮) কদমহাটায় একটি মাজারে সমাহিত করা হয়েছে। মাজারটি কদমহাটা বাজার জামে মসজিদ এবং রুকনউদ্দিনের নিজস্ব ঈদগাহের নিকটবর্তী। তাঁর উরস ১৩ ফেব্রুয়ারি অনুষ্ঠিত হয় যা তাঁর মৃত্যুর তারিখ হিসাবে বিবেচিত হয়। তাঁর বংশধররা কদমহাতার সিডস হিসাবে পরিচিত, সুপরিচিত কবি সৈয়দ শাহ নূর এবং ভাষাবিদ সৈয়দ মুর্তজা আলী তাঁর বংশধর। তাঁর বংশধররা সাম্পাসি, আকামুরা, কামারচাক এবং বিজলীতেও পাওয়া যায়। মৌলভীবাজার জেলার কিছু পুরাকীর্তি। moulvibazar.gov.bd। ২৪ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৯।  Choudhury, Achyutcharan। "2: Dervish Shah Jalal"। Sreehatter Itibritta – Purbangsho (A History of Sylhet), Part 2। 1। Mustafa Selim; Source publication, 2004। পৃষ্ঠা 189।  Mujibur Rahman Mujib (১১ জুলাই ২০১৭)। আদ-দীন থেকে উদ্দীনঃ সেকাল থেকে একালের এক এগারোর উদ্দীনগন। Patakuri।  Abdul Hannan Turukkholi (১০ মে ২০১৯)। ৩৬০ আউলিয়ার মাজার পরিচিতি। Sylheter Dak। ৩ মে ২০২০ তারিখে মূল থেকে আর্কাইভ করা। সংগ্রহের তারিখ ১১ মে ২০২১।  Potrika। 6। Bengali Academy। ১৯৬২। পৃষ্ঠা 105।  Syed Murtaza Ali (১৯৬৫)। হজরত শাহ জালাল ও সিলেটের ইতিহাস [Hazrat Shah Jalal and the History of Sylhet]।
সিরুচেরি

সিরুচেরি দক্ষিণ ভারতের তামিলনাড়ু রাজ্যের চেঙ্গলপট্টু জেলায় অবস্থিত একটি আবাসিক ও অর্থনৈতিক অঞ্চল। একটি চেন্নাই মহানগরের দক্ষিণ দিকে অবস্থিত শহরতলি। মূল চেন্নাই শহর থেকে ৩৫ কিলোমিটার দক্ষিণে পুরাতন মহাবলীপুরম রোড তথা রাজীব গান্ধী সালাই বরাবর নাবলুর ও কেলমবক্কমের মাঝে অবস্থিত গ্রামটি তিরুপোরূর পঞ্চায়েত সমিতির অন্তর্গত। সিরুচেরিতে রয়েছে সিপকট তথ্যপ্রযুক্তি উদ্যান। সিরুচেরি গ্রামে ১,০০০ একর (৪ কিমি২) জমির ওপর স্টেট ইন্ডাস্ট্রিজ প্রোমোশন কর্পোরেশন অব তামিলনাড়ু বা সংক্ষেপে সিপকট নামে এই উদ্যান প্রতিষ্ঠিত হয়। তামিলনাড়ুর সাইবার কোরিডরও এইখানে নিজেদের একটি দপ্তর খোলার জন্য উৎসাহ দেখিয়েছেন। পৃথক সাব-স্টেশন, বিদ্যুৎ সরবরাহ, টেলিফোন পরিষেবা, উচ্চগতির ডেটা সংযোগ প্রভৃতি প্রাথমিক তথ্যপ্রযুক্তি চাহিদাগুলি পরিকল্পনামাফিক রয়েছে। বেশ কিছু আইটি কোম্পানি এখানে নিজেদের প্লট নির্দিষ্ট করেছে আবার কিছু কোম্পানি তাদের দপ্তর গড়ে নিজেদের সুবিধামতো কাজ শুরু করে দিয়েছে। প্রথম পর্যায়ে ২৫০ একর জমির ওপর কাজ শুরু হয়, যা ২০২১ খ্রিস্টাব্দের জুলাই মাসে পুরোপুরি শেষ হবে বলে আশা করা হচ্ছে। সিরুচেরি মূল বাসস্টপটি রয়েছে সিপকটের দিকে রাজীব গান্ধী সালাইয়ের ওপর। বাস পরিষেবার মাধ্যমে সরাসরি সঈদাপেট, কেলমবক্কম, আদিয়ার, তিরুবান্মিয়ুর, তিরুপোরূর, তাম্বরম, কোবলম, চেন্নাই সেন্ট্রাল, ব্রডওয়ে, অম্বাত্তুর, শোলিঙ্গনলুর যাওয়া যায়। ২০১১ খ্রিস্টাব্দে ভারতের জনগণনা অনুসারে সিরুচেরির জনসংখ্যা হয় ১,৩৪৬ জন, যেখানে পুরুষ ৬৬৯ জন ও নারী ৬৭৭ জন অর্থাৎ প্রতি হাজার পুরুষে ১,০১২ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ১৬৪ জন যেখানে শিশুপুত্র সংখ্যা ৮৯ জন এবং শিশুকন্যা সংখ্যা ৭৫ জন। জনসংখ্যা অনুপাতে শিশু ১২.১৮ শতাংশ। লোকালয়ের সাক্ষরতার হার ছিল ৮০.৬৩ শতাংশ যেখানে পুরুষ সাক্ষরতার হার ৮৩.৭৯ শতাংশ ও নারী সাক্ষরতার হার ৭৭.৫৭ শতাংশ। এখানে মোট পরিবার সংখ্যা ৩৩৫ টি। মোট তফশিলি জাতি ও তফশিলি উপজাতি যথাক্রমে ৬১২ ও ১৭৭ জন। মোট শ্রমজীবী ৫৩৫ জন। https://m.timesofindia.com/city/chennai/sipcot-to-venture-into-co-working-spaces-at-siruseri-it-park-in-city/amp_articleshow/71713040.cms "সংরক্ষণাগারভুক্ত অনুলিপি"। ১২ মে ২০২১ তারিখে মূল থেকে আর্কাইভ করা। সংগ্রহের তারিখ ১১ মে ২০২১।  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।  https://www.census2011.co.in/data/village/629402-siruseri-tamil-nadu.html
আলাকা ইমারেত মসজিদ

আলাকা ইমরেত মসজিদ (তুর্কি: Alaca İmaret Camii ) বা ইশাক পাশা মসজিদ ( গ্রিক: Αλατζά Ιμαρέτ), আক্ষরিক অর্থে "রঙিন মসজিদ", গ্রিসের থেসালোনিকিতে অবস্থিত, ১৫শ শতাব্দীর একটি অটোম্যান স্থাপত্যশৈলীর মসজিদ। মসজিদটি অটোম্যান সম্রাজ্যের প্রাক্তন প্রধানমন্ত্রী ইশাক পাশার নির্দেশে ১৪৮৪ অথবা ১৪৮৭ সালে নির্মিত হয়েছিল। মসজিদটি সালাত আদায়ের স্থান ও একটি ইমারেত (তুরস্কের সরকারি দাতব্য লঙ্গরখানা) সহ নির্মিত হয়েছিল। বর্তমানে মসজিদ এবং ইমারেতটি আর ব্যবহার হচ্ছে না। মসজিদটি ইংরেজি অক্ষর 'T'-এর উল্টা সমতল পরিকল্পনায় নির্মিত যা প্রাথমিক অটোম্যান স্থাপত্যরীতির সাধারণ বৈশিষ্ট্য। মূল নামাজ আদায়ের ঘরটি দুটি বড় গম্বুজ দ্বারা আচ্ছাদিত, এছাড়া পাঁচটি ছোট গম্বুজ দ্বারা আবৃত একটি পোর্টিকো রয়েছে। নির্মাণের সময় মসজিদে একটি মিনার ছিল। ১৯১২ সালের পরে থেসালোনিকি গ্রীক সেনাবাহিনী কর্তৃক মুক্ত করে আধুনিক গ্রিসের সাথে যুক্ত করে। এসময় গ্রিক সেনাবাহিনী মসজিদের মিনার ধ্বংস করে। মিনারটির এখনও পুনর্নির্মাণ চলছে। ১৯৩৪ সালে মসজিদের চিত্র নিকট সড়ক হতে মসজিদের প্রবেশপথ মসজিদের অভ্যন্তর গম্বুজের ভিতরের দৃশ্য The Sultan of Vezirs: The Life and Times of the Ottoman Grand Vezir Mahmud Pasha Angelović (1453-1474), Théoharis Stavrides, pagge 413, 2001 প্রবেশদ্বার:  ইসলাম উইকিপিডিয়ার সহপ্রকল্পে আলাকা ইমারেত মসজিদ: কমন্স হতে মিডিয়া উইকিউপাত্ত হতে উপাত্ত
শূল

শুল ঈশ্বর নিবাস পরিচালিত ১৯৯৯ সালের ভারতীয় হিন্দি ভাষার অ্যাকশন অপরাধ চলচ্চিত্র। রাম গোপাল বর্মা রচিত ও প্রযোজিত চলচ্চিত্রটি বিহারের রাজনীতিবিদ-অপরাধী জোট ও রাজনীতির অপরাধীকরণ এবং একজন সৎ পুলিশ অফিসারের জীবনে প্রভাব তুলে ধরা হয়েছে। এতে মনোজ বাজপেয়ী সৎ পুলিশ ইনস্পেক্টর সমর প্রতাপ সিং এবং সায়াজি শিন্দে রাজনীতিবিদ মোঃ শাহাবুদ্দিনের উপর ভিত্তি করে রচিত চিত্তবিকারগ্রস্থ অপরাধী-রাজনীতিবিদ বাচ্চু যাদব চরিত্রে অভিনয় করেছেন। শিল্পা শেঠির অংশগ্রহণকৃত "ম্যাঁয় আয়ি হুঁ ইউপি বিহান লুঠনে" গানটি চার্টবাস্টার হয়ে ওঠে। এই চলচ্চিত্রটির স্বত্ব শাহরুখ খানের রেড চিলিজ এন্টারটেইনমেন্টের মালিকানাধীন। চলচ্চিত্রটির কিছু অংশের শুটিং হয়েছে বিহারের মতিহারিতে। হায়দরাবাদের রাজ্য আইনসভায় ছবিটির চরম অবস্থার চিত্রায়ন হয়েছিল। চলচ্চিত্রটি শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করে, এবং ভারতের আন্তর্জাতিক চলচ্চিত্র উত্সব এবং টরন্টো আন্তর্জাতিক চলচ্চিত্র উত্সবে প্রদর্শিত হয়। "ইন্ডিয়া টুডে" চলচ্চিত্রটিকে দশকের "সেরা পুলিশি চলচ্চিত্র" হিসেবে উল্লেখ করেছে। মনোজ বাজপেয়ী - ইনস্পেক্টর সমর প্রতাপ সিং রবীনা ট্যান্ডন - মঞ্জরি সিং, সমরের স্ত্রী সায়াজী শিন্দে - বাচ্চু "ভাইয়াজী" যাদব বিনীত কুমার - ইনস্পেক্টর তিওয়ারি গণেশ যাদব - ইনস্পেক্টর হুসেন বীরেন্দ্র সাক্সেনা - প্রবল প্রতাপ সিং, সমরের বাব নন্দু মাধব - লালজী যাদব সন্দীপ কুলকার্নি - গোপালজী নগেশ ভোসলে - সুধীর বিনোদ যশপাল শর্মা - লল্লান সিং শ্রী বল্লভ ব্যাস - ডি.এস.পি. রাজপাল যাদব - কুলি প্রতিমা কাজমি - বাচ্চু যাদবের মা নওয়াজুদ্দীন সিদ্দিকী - খাদ্য পরিবেশক শিল্পা শেঠী - "ম্যাঁয় আয়ি হুঁ ইউপি বিহান লুঠনে" গানের নৃত্যশিল্পী শূল চলচ্চিত্রটির সুরায়োজন করেছেন সন্দীপ চৌটা এবং গানের সুর করেছেন শঙ্কর-এহসান-লায়। গীত রচনা করেছেন সমীর। গানে কণ্ঠ দিয়েছেন কবিতা কৃষ্ণমূর্তি, শঙ্কর মহাদেবন, বেবি অনঘ, সপ্না আবস্তি, চেতন শশীতাল ও সুখবিন্দর সিং। সকল গানের গীতিকার সমীর; সকল গানের সুরকার শঙ্কর-এহসান-লায়। জাতীয় চলচ্চিত্র পুরস্কার ১৯৯৯ শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার - রাম গোপাল বর্মা ফিল্মফেয়ার পুরস্কার শ্রেষ্ঠ অভিনয় বিভাগে ফিল্মফেয়ার সমালোচক পুরস্কার, ২০০০ - মনোজ বাজপেয়ী। স্ক্রিন পুরস্কার শ্রেষ্ঠ খল অভিনয়শিল্পী বিভাগে স্ক্রিন পুরস্কার, ২০০০ - সায়াজি শিন্দে। "Violent drama"। এক্সপ্রেস ইন্ডিয়া। ১৪ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১১ মে ২০২১।  "Shool"। বলিউড হাঙ্গামা। সংগ্রহের তারিখ ১১ মে ২০২১।  "rediff.com, Movies: National Awards announced!"। রেডিফ.কম। সংগ্রহের তারিখ ১১ মে ২০২১।  "47th National Film Awards" (পিডিএফ)। চলচ্চিত্র উৎসব অধিদপ্তর। সংগ্রহের তারিখ ১১ মে ২০২১।  "Review : Shool"। ফ্রাইডে নির্বাণ। ২৫ মার্চ ২০০৫। সংগ্রহের তারিখ ১১ মে ২০২১।  "Film review: Shool, starring Manoj Bajpai, Raveena Tandon"। ইন্ডিয়া টুডে। সংগ্রহের তারিখ ১১ মে ২০২১।  ইন্টারনেট মুভি ডেটাবেজে শূল (ইংরেজি) টেমপ্লেট:অনুরাগ কশ্যপ
তাফসির আল মাতুরিদি

তাফসির আল-মাতুরিদি হল - তাওয়িলাত আহলে সুন্নাহ (আরবি: تأويلات أهل السنة ( আহলে সুন্নাহ-এর ব্যাখ্যা) বা তাওয়িলাতুল কুরআন (আরবি: تأويلات القرآن) 'কুরআনের ব্যাখ্যা ), যা তাফসির আল-মাতুরিদি (আরবি: تفسير الماتريدي) নামেই বেশি পরিচিত, এটি একটি শাস্ত্রীয় সুন্নি তাফসির (কুরআনের অনুচ্ছেদে), যা হানাফি আলেম আবু মনসুর আল-মাতুরিদি (মৃত্যুঃ ৩৩৩/৯৪৪) রচিত, যিনি আত তাবারির সমসাময়িক ছিলেন। ইসলাম প্রবেশদ্বার বই প্রবেশদ্বার তাফসীরের তালিকা সুন্নি গ্রন্থের তালিকা Issa J. Boullata, সম্পাদক (২০০০)। Literary Structures of Religious Meaning in the Qu'ran। Curzon Press। পৃষ্ঠা 73। আইএসবিএন 9780700712564।  Qahtan 'Abd al-Rahman al-Duri। "Al-'Aqidah al-Islamiyyah wa Madhahibuha"। Google Books (আরবি ভাষায়)।  Magdy Za'bal (সম্পাদক)। "Al-Hiwar al-'Arabi al-Turki Hawla Qadaya al-Islam fi Asya al-Wusta"। Google Books (আরবি ভাষায়)।  "Te'vîlâtül Kur'ân Tercümesi 1"। Siyer Yayınları (তুর্কি ভাষায়)। Ensar Neşriyat। ২৮ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১১ মে ২০২১।  Murtada al-Zabidi। "Ithaf al-Sada al-Muttaqin"। Google Books (আরবি ভাষায়)। al-Qur'an তাফসির আল মাতুরিদি : সুরাতুল কদর (ইংরেজি অনুবাদ) ওয়েব্যাক মেশিনে আর্কাইভকৃত ১৬ আগস্ট ২০২২ তারিখে — Institute for the Revival of Traditional Islamic Sciences (IRTIS) তাবিলাতুল কুরআন:TE’VÎLÂTÜ’l-KUR’ÂN — İslâm Ansiklopedisi (তুর্কি ভাষায়)